**Halimba Község Önkormányzata Képviselő-testületének**

**15/2019. (IX.24.) önkormányzati rendelete**

**a szociális célú tűzifa juttatásáról**

Halimba Község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** (1) Halimba Község Önkormányzata (a továbbiakban: önkormányzat) vissza nem térítendő, természetbeni támogatásként térítésmentes szociális célú tűzifa támogatást állapíthat meg annak a szociálisan rászoruló igénylőnek, aki e rendelet hatálybalépése napján Halimba község közigazgatási területén bejelentett lakóhellyel rendelkezik, életvitelszerűen a településen él, saját vagy családja szociális körülményei ezt indokolttá teszik, valamint az e rendeletben meghatározott egyéb feltételeknek megfelel.

(2) A rendelet alkalmazásában a család, az egyedül élő és a háztartás fogalmára a szociális igazgatásról és a szociális ellátásokról szóló 1993. évi III. törvényben (a továbbiakban: Sztv.) meghatározottakat, a halmozottan hátrányos helyzetű gyermek fogalmára a gyermekek védelméről és a gyámügyi igazgatásról szóló 1997. évi XXXI. törvényben foglaltakat kell érteni.

**2. §** (1) Szociális célú tűzifa támogatás állapítható meg annak az igénylőnek, aki:

1. a szociális igazgatásról valamint a szociális és gyermekjóléti ellátásokról szóló 3/2015. (II.27.) önkormányzati rendelet szerinti rendszeres települési támogatásra jogosult, vagy
2. rendszeres gyermekvédelmi kedvezményben részesül, vagy
3. aktív korúak ellátására, vagy
4. időskorúak járadékára jogosult, vagy
5. 3 vagy annál több gyermeket nevel, vagy
6. halmozottan hátrányos helyzetű gyermeket nevel, vagy

g) 65. életévét betöltött nyugdíjas, akinek családjában az egy főre jutó havi jövedelme nem haladja meg a 70.000,- Ft-ot, egyedül élő esetén a 100.000,- Ft-ot.

(2) A támogatás odaítélésénél előnyt élvez az az igénylő, aki:

1. az Sztv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult, vagy
2. halmozottan hátrányos helyzetű gyermeket nevelő családban él.

(3) A támogatás mértéke háztartásonként az 5 erdei m3 tűzifa mennyiséget nem haladhatja meg.

(4) A tűzifa támogatás ugyanazon háztartás vonatkozásában csak egy igénylőnek állapítható meg, függetlenül a háztartásban élő személyek számától. Amennyiben egy háztartásból több kérelem érkezik, az elbírálás a kérelmek beérkezésének sorrendjében történik.

(5) A rendelkezésre álló tűzifa mennyiséget meghaladó támogatási igény beérkezése esetén a támogatás megítélésénél a 2. § (2) bekezdésében foglaltak alapján, a szociális rászorultság elvét érvényre juttatva kell a sorrendet felállítani.

**3.§** (1) A 2.§-ban meghatározott feltétel teljesülésétől függetlenül nem állapítható meg szociális célú tűzifa támogatás

1. azon igénylő részére, aki erdőgazdálkodó, erdőtulajdonos és a rendelet hatálybalépését megelőző 2 évben engedéllyel fakitermelést végzett, vagy ilyen tevékenységből jövedelmet vagy tűzifát szerzett, vagy
2. azon ingatlan tulajdonosa vagy használója részére, aki a rendelet 1. mellékletét képező kérelem-nyomtatványt üresen álló vagy életvitelszerűen nem lakott ingatlan vonatkozásában nyújtotta be, vagy
3. a rendelet 1. mellékletét képező kérelem-nyomtatványt olyan ingatlanra vonatkozóan nyújtotta be, amely tűzifával egyáltalán nem fűthető.

(2) Amennyiben a tűzifa támogatási igény benyújtója a vele szemben fennálló kizáró okok meglétét a kérelem benyújtásakor az önkormányzattól kapott szóbeli tájékoztatás alapján vitatja, az önkormányzati hivatal köztisztviselője ezt a tényt jegyzőkönyvben rögzíti, az igényléssel érintett ingatlant érintően pedig a támogatási kérelmek elbírálását megelőzően környezettanulmányt készít.

(3) Az önkormányzat indokolt esetben az igénylő által benyújtott kérelem-nyomtatvány adattartalmának felülvizsgálata érdekében hivatalból is készíthet környezettanulmányt.

(4) A tűzifa támogatásban részesülő személy a tűzifát nem értékesítheti, nem adhatja át másnak, csak a kérelemben megjelölt ingatlanban használhatja fel.

**4. §** (1) Szociális célú tűzifa támogatás iránti kérelmet a rendelet 1. melléklete szerinti nyomtatványon, a pályázati felhívásban megjelölt időpontig kell benyújtani személyesen az Ajkai Közös Önkormányzati Hivatal Halimbai Kirendeltségén (Halimba Petőfi S. u. 16.), vagy postai úton a fenti postacímre.

(2) A pályázati felhívást az önkormányzat a hirdetőtábláin és a község honlapján teszi közzé.

(3) A benyújtott kérelmek elbírálásáról a Képviselő-testület a benyújtási határidőt követő testületi ülésen, egyedi határozattal dönt.

(4) A szociális célú tűzifa átvételét a jogosult a rendelet 2. mellékletét képező átvételi elismervény aláírásával igazolja.

**5. §** (1) A támogatás kizárólagos forrása az önkormányzat számára szociális célú tüzelőanyag vásárlásához kapcsolódó támogatása jogcímen, a belügyminiszter támogatói okiratában megállapított támogatás, valamint az önkormányzat által saját költségvetése terhére biztosított önerő és fuvarköltség.

(2) Az önkormányzat a szociális célú tűzifa támogatásban részesülőtől semmilyen ellenszolgáltatást nem kér.

**6. §** (1) A rendelet 2019. szeptember 27. napján lép hatályba.

(2) Hatályát veszti: Halimba Község Önkormányzata Képviselő-testületének a szociális célú tűzifa juttatásáról szóló 8/2018. (IX. 20.) önkormányzati rendelete.

**Halimba, 2019. szeptember 23.**

**A rendeletet kihirdetésének napja: 2019. szeptember 24.**

**Tóbel János Dr. Jáger László polgármester címzetes főjegyző**

1. melléklet a …………….önkormányzati rendelethez

**KÉRELEM**

**SZOCIÁLIS CÉLÚ TŰZIFA IGÉNYLÉSÉHEZ**

1. Név:………………………………………………………………………………..............
2. Születési név:………………………………………………………………………………
3. Születési hely és idő:……………………………………………………………................
4. Anyja neve:………………………………………………………………………………...
5. Az igénylő bejelentett állandó lakóhelyének címe:………………………………………..
6. Ha az ellátott igénylő nem cselekvőképes, a törvényes képviselő neve:…………………..
7. A törvényes képviselő bejelentett lakóhelyének címe:…………………………………….
8. Az igénylővel egy lakóingatlanban élők száma:…...........fő
9. A 8. pontban szereplő személyek adatai (kérelmező adatait itt nem kell feltüntetni):

|  |  |  |  |  |  |  |
| --- | --- | --- | --- | --- | --- | --- |
|  | **Név**  /lánykori név is/ | **Családi állapot** | **Kérelmezőhöz fűződő kapcsolat** /pl. házastárs, élettárs, gyermek, stb./ | **Születési idő** /év, hónap, nap/ | **Anyja neve** | **Foglalkozása** |
| a) |  |  |  |  |  |  |
| b) |  |  |  |  |  |  |
| c) |  |  |  |  |  |  |
| d) |  |  |  |  |  |  |
| e) |  |  |  |  |  |  |
| f) |  |  |  |  |  |  |
| g) |  |  |  |  |  |  |
| h) |  |  |  |  |  |  |

**KITÖLTÉSI ÚTMUTATÓ**

1. Bejelentett lakóhely címenként a személyi igazolványban szereplő lakóhely, illetve több lakóhely esetén az állandó lakóhely címét kell feltüntetni.
2. A kérelmező és a vele azonos lakóingatlanban élők jövedelmét személyenként kell feltüntetni.
3. A havi jövedelem kiszámításakor a rendszeres jövedelem esetén a kérelem benyújtását megelőző hónap, a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egyhavi átlagát kell együttesen figyelembe venni.
4. A jövedelemnyilatkozatban feltüntetett jövedelmekről a típusának megfelelő igazolást vagy annak fénymásolatát (nyugdíjszelvény, munkáltatói igazolás, szerződés stb.) a jövedelemnyilatkozathoz csatolni kell.
5. Az egy főre jutó havi nettó jövedelem a lakóingatlanban élők összjövedelme osztva az ott élő személyek számával.
6. A jövedelemnyilatkozatot a kérelmező mellett a lakóingatlanban élő nagykorú személyeknek is alá kell írniuk. Ha az ellátást igénylő vagy a vele azonos lakóingatlanban élő személy nem cselekvőképes, helyette a törvényes képviselője jogosult az aláírásra.
7. A kérelem benyújtásához kérjük szíveskedjen magukkal hozni a saját és a fenti ingatlanban együtt élő személyek lakcímigazolványát.

**Jövedelmi adatok -**  Forintban

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A jövedelem típusai** | | **Kérelmező jövedelme** | **A lakóingatlanban élők jövedelme** | | | | | **Összesen** |
| a) | b) | c) | d) | e) |
| 1. | Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |  |  |  |  |
| 2. | Társas és egyéni vállalkozásból származó jövedelem |  |  |  |  |  |  |  |
| 3. | Ingatlan, ingó vagyontárgyak értékesítéséből, vagyoni értékű jog átruházásából származó jövedelem |  |  |  |  |  |  |  |
| 4. | Nyugellátás, baleseti nyugellátás, egyéb nyugdíjszerű ellátások |  |  |  |  |  |  |  |
| 5. | A gyermek ellátásához és gondozásához kapcsolódó támogatások (GYED, GYES, GYET, családi pótlék, gyermektartásdíj, stb.) |  |  |  |  |  |  |  |
| 6. | Önkormányzat és munkaügyi szervek által folyósított rendszeres pénzbeli ellátás (munkanélküli járadék, képzési támogatás, rendszeres szociális segély, ápolási díj, rendszeres gyermekvédelmi támogatás, stb.) |  |  |  |  |  |  |  |
| 7. | Föld bérbeadásából származó jövedelem |  |  |  |  |  |  |  |
| 8. | Egyéb (pl. ösztöndíj, őstermelésből, értékpapírból származó jövedelem, kis összegű kifizetések stb.) |  |  |  |  |  |  |  |
| 9. | **A lakóingatlanban élők havi nettó jövedelme összesen** |  |  |  |  |  |  |  |

**Egy főre jutó havi nettó jövedelem:……………………………Ft/hó.**

**Fatüzelésre alkalmas fűtőberendezéssel: rendelkezem nem rendelkezem**

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

Tudomásul veszem, hogy a kérelemben közölt jövedelmi adatok valódiságát a kérelem elbírálására jogosult szerv – az állami adóhatóság illetékes igazgatósága útján – ellenőrizheti. Hozzájárulok a kérelemben szereplő adatok szociális igazgatási eljárás során történő felhasználásához.

Halimba, 2019.………………….hó…………..nap

az ellátást igénylő,

vagy törvényes képviselőjének aláírása

2. sz. melléklet a ……………. önkormányzati rendelethez

**ÁTVÉTELI ELISMERVÉNY**

Alulírott ………….……………………………………..……………………………….8452 Halimba, ………………………………………………………szám alatti lakos jelen elismervény aláírásával elismerem, hogy Halimba Község Önkormányzatának …………………………számú határozatában részemre megállapított ……..m3 szociális célú tűzifát a mai napon 8452 Halimba, ……………………………………...szám alatti címen átvettem.

Halimba, ………………………….

……………………………..…………..

aláírás

**INDOKOLÁS**

**1.§-hoz:** A rendelet hatálya alá tartozók körét határozza meg, valamint értelmező rendelkezéseket rögzít.

**2.§-hoz:** A támogatást igénylők körét, a támogatás nyújtásának feltételeit szabályozza.

**3.§-hoz:** Azon személyek körét határozza meg, akik a szociális célú tűzifa támogatásban nem részesülhetnek. Az üresen, lakatlanul álló ingatlanra támogatás nem kérhető.

**4.§-hoz:** A támogatás igénylésének menetét, a benyújtás, elbírálás feltételeit határozza meg.

**5.§-hoz:** A támogatás forrását állapítja meg.

**6.§-hoz:** A rendelet hatálybalépésének napját határozza meg, valamint hatályon kívül helyező rendelkezést rögzít.

**Halimba, 2019. szeptember 23.**

**Dr. Jáger László**

**címzetes főjegyző**